Тағы бер ҙур проектыбыҙ бар. Маҡсатыбыҙ – Башҡортостандағы бөтә архивтағы, ғаилә архивындағы Бөйөк Ватан һуғышына ҡағылышлы документтарҙың күсермәләрен эшxadләү. Әлеге көндә Хәтер китабы мәғлүмәттәре буйынса Башҡорxadтосxadтанда 127 400 һалдат хәбәрһеҙ юғалғандар исемлегендә. Әгәр ҙә беҙ архивтарҙағы, музейҙарҙағы, кешеләрҙең шәхси архивтарындағы мәғлүмәттәрҙе бер урынға тупxadлаһаҡ, хәбәрһеҙ юғалған хәрбиҙәрҙең 30 процентының яҙмышын асыҡларға булыр ине. БР Үҙәк тарих архивында, БР Йәмәғәт берекмәләре архивында, райондарxadҙың һәм хәрби комиссариаттарҙың архивтарында, музейxadҙарҙа һуғыш осоронан ҡалған беҙгә билдәле булмаған күп һанлы документ һаҡлана. Өфөнөң Ибраxadһимов бульварындағы 23-сө йортта беҙҙең бүлмәбеҙ бар. Унда грант аҡсаһына ҙур махсус сканер алғанбыҙ. Һәр кем хәбәрһеҙ юғалған яҡындарына ҡағылышлы документтары, фотолары, хаттары булһа, бында килтерә ала. Хәбәрһеҙ юғалған күп яугирҙың исеме Хәтер китабына ла индерелмәгән бит. Маҡсатыбыҙ – ошо архив мәғлүмәттәрен бер системаға һалып, уларҙың яҙмышын асыҡлау. Сөнки, сер түгел, район хәрби комиссариаттарында яугир бер документта хәбәрһеҙ юғалғандар исемлегенә индерелгән, икенсе документта уның нисек вафат булыуы тураһында табиптан ебәрелгән документ, ерләнгән урыны яҙылған. Буталxadсыҡтар күп. Был проектыбыҙ республика хөкүмәте кимәлендә яҡлау тапты. Киxadләсәктә ошо документтарҙың электрон базаһын һәр кем ҡарай аласаҡ. Минең фекеремсә, Бөйөк Ватан һуғышында хәбәрһеҙ юғалғандарҙың кәмендә 30 процентын ошо мәғлүмәттәр буйынса асыҡлап булыр ине. Документтар базаһының төбәк банкын булдырыу тәжрибәһен башҡа өлкәләргә лә таратырға уйлайбыҙ.